Frantzsen&Mjanger

Frantzsen & Mjanger er en kunstduo etablert i januar 2017 og består av Maria Almås Frantzsen og Ruth Hol Mjanger.

Duo 
Frantzsen er en kunstner med fokus på glass og Mjanger på drama og teater. De har ulik bakgrunn, men felles mål om å utforske og utfordre den tradisjonelle studio-orienterte tilnærmingen til kunsthåndverk i møte mellom glass og performative handlinger. Sammen arbeider de med en verksserie som har pust som omdreiningspunkt. De møtet høsten 2016 og debuterte på Årsutstillingen til Norske kunsthåndverkere i 2017. I 2019 mottok Frantzsen & Mjanger Kunsthåndverkprisen av Bildende Kunstneres Hjelpefond (BKH) under Norske Kunsthåndverkeres Årsutstilling.

Maria Almås Frantzsen 
Frantzsen (født 1977) fikk sin bachelor- og mastergrad i kunst med spesialisering i glass fra Edinburgh College of Art. Hennes verk er presentert i samlingen til KODE i Bergen og Sogn og Fjordane kunstmuseum. Hun var en del av teamet til S12 Galleri og Verksted i nesten 11 år frem til 2021.

Ruth Hol Mjanger 
Ruth Hol Mjanger (født 1977) er førstelektor i drama ved NLA Høgskolen i Bergen, med dramautdanning fra Høgskolen i Agder og Høgskolen i Bergen. Hun er både lærer, kunstner og forsker. Gjennom NLA, har hun vært involvert i utvikling av lærerutdanninger i Nepal siden 2008.

Utstillinger 

 2021: Låne pust /serie 1, Bergen offentlig bibliotek
 2019: "Hold pust", Årsutstillingen, Norske kunsthåndverkere, KODE 1, Bergen
 2018: Avtrykk av pust 3, S12 Galleri
 2017: "Avtrykk av pust 1", Kunsthåndverk 2017, Norske Kunsthåndverkere, Nordenfjeldske Kunstindustrimuseum, Trondheim

Performancer 

 2020: Avtrykk av pust, Storetveit kirkes 90 år jubileum, kuratert av Performance Art Bergen
 2019: Walking with Breath, Nordic Summer University Circle 7 Summer Symposium Absences and Silences in Roosta, Estonia
 2019: Vandring med pust, Prøverrommet BIT, Botanisk hage, Bergen
 2018: Avtrykk av pust 2 (Expressions of Breath 2), Galleri Kronborg, Byfjellene i Bergen

Referanser

Eksterne lenker 
 

Norske kunsthåndverkere
Norske kunstnere
Duoer